|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  |  |
| **ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΚΑΙ ΟΡΓΑΝΩΣΗΣ****ΔΙΕΥΘΥΝΣΗ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ****ΤΜΗΜΑ Β** |  | **Αθήνα**  **20/04/2022****Αριθ. Πρωτ.:** **ΔΔΑΔ Β 1035599 ΕΞ 2022** |
| Ταχ. Δ/νση | : | Καρ.Σερβίας 10 |  | **ΠΡΟΣ :**ΠΙΝΑΚΑ ΔΙΑΝΟΜΗΣ**Κοιν :**ΠΙΝΑΚΑ ΔΙΑΝΟΜΗΣ |
| Ταχ. Κώδικας | : | 10184 Αθήνα |
| Τηλέφωνο | : | 2103375447 |
| Url | : | [www.aade.gr](http://www.aade.gr) |

**Θέμα: «Ενίσχυση Δ.Ο.Υ. με προσωπικό για τη διενέργεια μερικών επιτόπιων ελέγχων εκπλήρωσης των φορολογικών υποχρεώσεων».**

Στο πλαίσιο υλοποίησης του Επιxειρησιακού Σχεδίου του έτους 2022, η Ανεξάρτητη Αρχή Δημοσίων Εσόδων αποφάσισε την εντατικοποίηση της διενέργειας μερικών επιτόπιων ελέγχων, τόσο για τον έλεγχο εκπλήρωσης των φορολογικών υποχρεώσεων, της τήρησης των βιβλίων και της έκδοσης των φορολογικών στοιχείων, όσο και για την καταγραφή πληροφοριών για τη συμπεριφορά των φορολογουμένων, οι οποίες καταχωρούνται και αξιοποιούνται για τη διενέργεια περαιτέρω ενεργειών της Φορολογικής Διοίκησης, με απώτερο σκοπό τον εντοπισμό της αποκρυβείσας φορολογητέας ύλης για φορολογούμενους που ασκούν οποιαδήποτε δραστηριότητα ή διακινούν αγαθά.

 Οι ως άνω έλεγχοι θα διενεργούνται σε ημερήσια βάση, συμπεριλαμβανομένων των αργιών, κατά τις πρωινές, απογευματινές και βραδινές ώρες.

 Για την υλοποίηση των ως άνω ελέγχων πρέπει να ενισχυθούν **με προσωπικό του κλάδου Εφοριακών** οι Δημόσιες Οικονομικές Υπηρεσίες (Δ.Ο.Υ.) ως κάτωθι:

Δ.Ο.Υ. Αγίου Νικολάου

Δ.Ο.Υ. Αιγίου

Δ.Ο.Υ. Θήρας

Δ.Ο.Υ. Κέρκυρας

Δ.Ο.Υ. Κομοτηνής

Δ.Ο.Υ. Κύμης

Δ.Ο.Υ. Κω

Δ.Ο.Υ. Μυκόνου

Δ.Ο.Υ. Νάξου

Δ.Ο.Υ. Ναυπλίου

Δ.Ο.Υ. Πάρου

Δ.Ο.Υ. Πολυγύρου

Δ.Ο.Υ. Πρέβεζας

Δ.Ο.Υ. Ρεθύμνου

Δ.Ο.Υ. Σάμου

Δ.Ο.Υ. Σύρου

Δ.Ο.Υ. Χανίων

για τους μήνες **Ιούλιο, Αύγουστο και Σεπτέμβριο**.

 Ως εκ τούτου, προκειμένου να ενισχυθούν οι ως άνω Υπηρεσίες, καλούνται οι ενδιαφερόμενοι υπάλληλοι του **κλάδου Εφοριακών** που ανήκουν οργανικά στην Ανεξάρτητη Αρχή Δημοσίων Εσόδων, να συμπληρώσουν το συνημμένο έντυπο 1 και να το αποστείλουν **ηλεκτρονικά και μόνο** στο e-mail: **f.athanasopoulou@aade.gr** , το αργότερο έως 10/05/2022

 Το σχετικό έντυπο θα πρέπει να αποσταλεί σύμφωνα με τα ανωτέρω , συνοδευόμενο από διαβιβαστικό της Υπηρεσίας στην οποία ανήκει η οργανική θέση του υπαλλήλου, στο οποίο θα αναφέρεται και η γνώμη του Προϊσταμένου της εν λόγω Υπηρεσίας.

 Επισημαίνεται ότι οι εν λόγω αποσπάσεις θα καλυφθούν από δαπάνες του Δημοσίου, σύμφωνα με τα άρθρα 13 και 27 της υποπαραγράφου Δ.9 της παραγράφου Δ του άρθρου 2 του Ν.4336/15 (ΦΕΚ 94/Α/14-08-2015) «Συνταξιοδοτικές διατάξεις − Κύρωση του Σχεδίου Σύμβασης Οικονομικής Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας Χρηματοδότησης», λόγω της υποχρεωτικότητάς τους για την κάλυψη των υπηρεσιακών αναγκών.

 Για την τελική επιλογή θα συνεκτιμηθούν οι υπηρεσιακές ανάγκες και η αριθμητική δύναμη του προσωπικού των Υπηρεσιών προέλευσης των υπαλλήλων.

Με ευθύνη των Προϊσταμένων των Υπηρεσιών στις οποίες αποστέλλεται το παρόν έγγραφο, καλούνται να λάβουν γνώση ενυπόγραφα ή με κάθε άλλο πρόσφορο μέσο **όλοι οι υπάλληλοι**.

|  |
| --- |
|  Ο ΔΙΟΙΚΗΤΗΣ ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ |
|
|  ΓΕΩΡΓΙΟΣ ΠΙΤΣΙΛΗΣ |

**Συνημμένα: ΕΝΤΥΠΟ 1**

**ΠΙΝΑΚΑΣ ΔΙΑΝΟΜΗΣ**

Αποδέκτες των Πινάκων Α΄, Β΄, Γ, Δ΄, Ε΄, ΣΤ΄, Ζ΄

**ΚΟΙΝΟΠΟΙΗΣΗ:**

1. Γραφείο Προϊσταμένης Γενικής Διεύθυνσης Ηλεκτρονικής Διακυβέρνησης
2. Γραφείο Προϊσταμένου Γενικής Διεύθυνσης Οικονομικών Υπηρεσιών
3. Διεύθυνση Προϋπολογισμού κ΄ Δημοσιο/κών Αναφορών-Τμήμα Α΄
4. Γραφείο Προϊσταμένου Γενικής Διεύθυνσης Φορολογικής Διοίκησης
5. Γραφείο Προϊσταμένου Γενικής Διεύθυνσης Τελωνείων & Ειδικών Φόρων Κατανάλωσης (Ε.Φ.Κ.)
6. Γραφείο Προϊσταμένης Γενικής Διεύθυνσης Γενικού Χημείου του Κράτους (Γ.Χ.Κ.)

**ΕΣΩΤΕΡΙΚΗ ΔΙΑΝΟΜΗ:**

1. Γραφείο Διοικητή Ανεξάρτητης Αρχής Δημοσίων Εσόδων
2. Γραφείο Προϊσταμένου Γενικής Διεύθυνσης Ανθρώπινου Δυναμικού και Οργάνωσης
3. Δ/νση Διαχείρισης Ανθρώπινου Δυναμικού- Τμήμα Β΄

**ΕΝΤΥΠΟ 1**

 **ΠΡΟΣ:**

 **ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ**

 **ΓΕΝΙΚΗ Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ & ΟΡΓΑΝΩΣΗΣ**

 **Δ/ΝΣΗ ΔΙΑΧΕΙΡΙΣΗΣ ΑΝΘΡΩΠΙΝΟΔΥΝΑΜΙΚΟΥ ΤΜΗΜΑ Β**

**ΕΠΩΝΥΜΟ:**

**ΟΝΟΜΑ:**

**ΠΑΤΡΩΝΥΜΟ:**

**ΑΡ. ΜΗΤΡΩΟΥ:**

**ΚΛΑΔΟΣ:**

**ΒΑΘΜΟΣ:**

**ΚΑΤΗΓΟΡΙΑ:**

**ΟΡΓΑΝΙΚΗ ΘΕΣΗ:**

**ΤΜΗΜΑ/ΑΝΤΙΚΕΙΜΕΝΟ:**

**ΠΡΟΗΓ/ΝΑ ΑΝΤΙΚΕΙΜΕΝΑ-**

**ΕΤΗ ΕΜΠΕΙΡΙΑΣ ΣΕ ΑΥΤΑ:**

|  |  |
| --- | --- |
| **ΥΠΗΡΕΣΙΕΣ** | **ΧΡΟΝΙΚΟ ΔΙΑΣΤΗΜΑ** |
| **ΙΟΥΛΙΟΣ** | **ΑΥΓΟΥΣΤΟΣ** | **ΣΕΠΤΕΜΒΡΙΟΣ** |
| **1.** |  |  |  |
| **2.** |  |  |  |

**( μέχρι 2 επιλογές)**

**ΗΜΕΡΟΜΗΝΙΑ : Ο/Η Υπάλληλος:**